Батька бұра тартуда. Қазақстан қайтпек?
"Батька бұра тартуда. Қазақстан қайтпек?" | "https://abai.kz/post/177613"
TITLE: Батька бұра тартуда. Қазақстан қайтпек?
URL: https://abai.kz/post/177613
META: "Батька бұра тартуда. Қазақстан қайтпек?" | "https://abai.kz/post/177613"
DATE: 20.12.2023
AUTHOR(s): Abai.kz
TOTAL WORDS: 143
TEXT: Қазақстанның Германияға мұнай экспортына кедергі келтіріп отырған Беларусьтің әрекетіне тиісті жауап ойластырыла бастады. Бұл туралы Министрлер кабинетіндегі жағдаймен таныс DALA INSIDE дереккөзі хабарлады. Қазақстан, Германия және Ресей биыл «Дружба» құбыр жүйесі арқылы Германияның «Шведт» мұнай айыру зауытына жылына 1,2 миллион тонна қазақ мұнайын жіберуге келіскен еді. Құбыр Ресей, Беларусь, Польша арқылы Германияға барады. Енді күтпеген жерден Минск өзі арқылы өтетін учаске тарифын тоннасына 455,94 рубльден 653,8 рубльге дейін, яғни 43,4 пайызға көтереміз деп қиғылық салуда. Егер тарифтер күрт өссе Қазақстан тарапы қосымша 1 миллиард теңгеден астам шығынға ұшырайтын болады. Беларусь президенті Александр Лукашенконың Қазақстанға деген көзқарасы соңғы кездері оңды болып жүрген жоқ. Бірақ Батька не істесе де, Қазақстанның оны жазалайтын қуатты рычагы болмай тұр. Минскті тек беларусь азық-түлік импортын шектеу арқылы сәл ренжітуге болады. Үкімет үйіндегілер тарифті орнында қалдыру үшін барын жасап көрмек. Германияға мұнай экспортын үзуге болмайды. Себебі, келісімдерге қол қойылған. Abai.kz
